U-I-162/95
Natisni
Opravilna št.:
U-I-162/95
Datum odločitve:
11. 1. 1996
Objavljeno:
OdlUS V, 2
ECLI:
ECLI:SI:USRS:1996:U.I.162.95
Akt:
Pravilnik o plačah podjetja Petrol Zemeljski plin d.o.o., Ljubljana, 11. čl.
Izrek:
Pobuda za začetek postopka za oceno ustavnosti in zakonitosti 11. čl. Pravilnika o plačah podjetja Petrol Zemeljski plin d.o.o., Ljubljana, se zavrže.
Evidenčni stavek:
Ustavno sodišče ni pristojno za oceno pravilnika o plačah, ki je splošni akt pravne osebe zasebnega prava, ki ureja določene pravice delavcev iz delovnega razmerja.
Geslo:
Nepristojnost ustavnega sodišča za oceno zakonitosti delovanja v sferi zasebnega prava (pravilnik podjetja).
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt podjetja oz. družbe
Vlagatelj:
Cecilija Pavlin, Ljubljana
Datum vloge:
28. 8. 1995
Vrsta odločitve:
sklep
Vrsta rešitve:
zavrženje
Dokument:
US17677
Dokument v PDF obliki:
U-I-162-95.pdf
114 KB
Prenesite datoteko
U-I-162/95-3
11.1.1996
S K L E P
Ustavno sodišče je v postopku za preizkus pobude Cecilije Pavlin iz Ljubljane na seji dne 11.1.1996
s k l e n i l o:
Pobuda za začetek postopka za oceno ustavnosti in zakonitosti 11. člena Pravilnika o plačah podjetja Petrol Zemeljski plin d.o.o., Ljubljana, se zavrže.
O b r a z l o ž i t e v
A.
1. Pobudnica predlaga oceno ustavnosti in zakonitosti določb Pravilnika o plačah, s katerimi so predpisana merila za ocenjevanje uspešnosti sektorjev in služb ter merila za ocenjevanje delovne uspešnosti delavcev podjetja. Navaja, da prihaja pri delitvi stimulacije v podjetju do velikih razlik, ki niso posledica več in boljšega dela, temveč priljubljenosti pri delavcih vodilnih in vodstvenih struktur. Ker je kljub opozorilu pri sprejemanju izpodbijana določba Pravilnika ostala brez meril, je po mnenju pobudnice vsa stimulacija izplačana nezakonito.
B.
2. Pravilnik o plačah je splošen akt pravne osebe zasebnega prava, ki ureja določene pravice delavcev iz delovnega razmerja. 3. Ustavno sodišče je po določbi pete alinee prvega odstavka 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pristojno za odločanje o ustavnosti in zakonitosti splošnih aktov le, če so ti izdani za izvrševanje javnih pooblastil. Pristojnost Ustavnega sodišča je torej kontrola ustavnosti in zakonitosti delovanja državnih organov in drugih organov javne oblasti oziroma nosilcev javnih pooblastil, medtem ko zakonitost delovanja v sferi zasebnega prava nadzirajo, zagotavljajo varstvo pravic in odločajo o sporih splošna in specializirana sodišča - v obravnavanem primeru Delovno sodišče po Zakonu o delovnih in socialnih sodiščih (Uradni list RS, št. 19/94).
4. Glede na navedeno Ustavno sodišče ni pristojno za oceno ustavnosti in zakonitosti izpodbijanih določb Pravilnika o plačah, zato je pobudo zavrglo.
C.
5. Ustavno sodišče je sprejelo ta sklep na podlagi 25. člena ZUstS v sestavi: namestnik predsednika Franc Testen in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, dr. Lojze Ude in dr. Boštjan M. Zupančič. Sklep je sprejelo soglasno.
Namestnik predsednika:
Franc Testen